
З А П И С Н И К

са 12. седнице Већа научних области техничких наука, одржане електронским изјашњавањем чланова Већа, 24. децембра 2020. године

Седница је одржана путем електронског изјашњавања, у складу са  Уредбом о мерама за спречавање и сузбијање заразне болести ЦОВИД-19 ("Сл. гласник РС", бр. 66/2020, ​​93/2020​​,​​ 94/2020,​​ 100/2020​​,​​109/2020, 111/2020, 120/20, 122/20, 126/20, 138/20, 141/20, 144/20 и 145/20) и чланом 168а Статута Универзитета у Београду („Гласник Универзитета у Београду”, бр. 201/18, 207/19, 213/20, 214/20 и 217/20).


 	На предлог проф. др Јована Филиповића, председника Већа, усвојен је   следећи

Д н е в н и    р е д

1. Усвајање записника са Једанаесте седнице Већа;
2. Избор наставника у звање доцента и ванредног професора (прилог);
3. Давање мишљења Сенату о предлогу за избор у звање редовног професора (прилог);
4. Давање сагласности на предлоге тема докторских дисертација које су  пријављене на факултету (прилог);
5. Давање сагласности на реферате о урађеним докторским дисертацијама које се бране на факултету (прилог);
6. Текућа питања.



	Гласању по тачкама дневног реда приступило је свих 27 чланова Већа: проф. др Јован Филиповић, председник Већа, проф. др Зоран Радаковић, проф. др Јелена Радовановић, проф. др Драган Милићев, проф. др Драгана Шумарац Павловић, проф. др Драгослава Стојиљковић, проф. др Александар Симоновић, проф. др Божидар Росић, проф. др Војкан Лучанин, проф. др Дејан Симић, проф. др Велимир Штављанин, проф. др Наташа Петровић, проф. др Весна Радојевић, проф. др Александра Перић-Грујић, проф. др Мирјана Кијевчанин, проф. др Татјана Волков-Хусовић, проф. др Милорад Килибарда, проф. др Милица Калић, проф. др Горан Марковић, проф. др Радомир Мијаиловић, проф. др Игор Миљановић, проф. др Даница Срећковић Батоћанин, проф. др Предраг Јованчић, проф. др Милан Антонијевић, проф. др Иван Михајловић проф. др Миодраг Живковић и проф. др Ратко Салатић.  
      



Под 1. 
	Чланови Већа једногласно су усвојили записник са 11. седнице Већа.




     	Под 2.
     	Поводом разматрања предлога изборних већа факултета за избор наставника у звање доцента и ванредног професора, Веће научних области је одлучило на следећи начин:

РУДАРСКО-ГЕОЛОШКИ ФАКУЛТЕТ:

2.1. Веће је једногласно донело одлуку о избору ДР ВЕЉКА ЛАПЧЕВИЋА, у звање доцента, за ужу научну област: "Подземна експлоатација лежишта минералних сировина",
2.2. Веће је једногласно донело одлуку о избору ДР ИВАНЕ ВАСИЉЕВИЋ, у звање ванредног професора, за ужу научну област: "Геофизика".

2.3. Веће је једногласно донело одлуку о избору ДР УРОША СТОЈАДИНОВИЋА, у звање ванредног професора, за ужу научну област: "Динамичка геологија".
ЕЛЕКТРОТЕХНИЧКИ ФАКУЛТЕТ:

2.4. Веће је једногласно донело одлуку о избору ДР СЛОБОДАНА САВИЋА, у звање ванредног професора, за ужу научну област: "Eлeктрoмaгнeтикa, aнтeнe и микрoтaлaси".
МАШИНСКИ ФАКУЛТЕТ:

2.5. Веће је једногласно донело одлуку о избору ДР ЗОРИЦЕ ВЕЉКОВИЋ, у звање ванредног професора, за ужу научну област: „Индустријско инжењерство“.
ТЕХНИЧКИ ФАКУЛТЕТ У БОРУ:

2.6. Веће је једногласно донело одлуку о избору ДР САШЕ МАРЈАНОВИЋА, у звање ванредног професора, за ужу научну област: „Прерађивачка металургија и метални материјали“.

	Под 3.
Поводом разматрања предлога изборних већа факултета за избор наставника у звање редовног професора, Веће научних области је одлучило на следећи начин:

САОБРАЋАЈНИ ФАКУЛТЕТ:

 3.1. Веће је једногласно дало мишљење Сенату да се ДР ВЕСНА РАДОЊИЋ ЂОГАТОВИЋ може изабрати у звање редовног професора, за ужу научну област: „Експлоатација телекомуникационог саобраћаја и мрежа“,
3.2. Веће је једногласно дало мишљење Сенату да се ДР БРАНИСЛАВ БОШКОВИЋ може изабрати у звање редовног професора, за ужу научну област: „Планирање, моделирање, експлоатација, безбедност и еколошка заштита у железничком саобраћају и транспорту“,
МАШИНСКИ ФАКУЛТЕТ:

3.3. Веће је једногласно дало мишљење Сенату да се ДР МИЛАН ГОЈАК може изабрати у звање редовног професора, за ужу научну област: „Термомеханика“,
ТЕХНИЧКИ ФАКУЛТЕТ У БОРУ:

3.4. Веће је једногласно дало мишљење Сенату да се ДР ЂОРЂЕ НИКОЛИЋ може изабрати у звање редовног професора, за ужу научну област: „Индустријски менаџмент“.


	Под 4.
     	Поводом разматрања захтева за давање сагласности на предлоге тема докторских дисертација, Веће научних области је донело следеће одлуке:
 

ФАКУЛТЕТ ОРГАНИЗАЦИОНИХ НАУКА:

4.1. Веће је једногласно донело одлуку којом се даје сагласност на предлог теме докторске дисертације Дејана Стојимировића, под називом: „Концепт простора имена као начин за савладавање сложености у развоју информационих система“,

ЕЛЕКТРОТЕХНИЧКИ ФАКУЛТЕТ:

4.2. Веће је једногласно донело одлуку којом се даје сагласност на одлуку Наставно-научног већа Електротехничког факултета о одређивању проф. др Mилaна Taдића за менторa мр Нeнaду Стaнкoвићу, умeстo проф. др Mилoшa Вуjисићa (назив теме: „Микроскопска, спектроскопска и биомедицинска карактеризација хибридних угљеничних наноструктура“). 



	Под 5.
	Поводом разматрања захтева за давање сагласности на реферате о урађеним докторским дисертацијама, Веће научних области је донело следеће одлуке:

САОБРАЋАЈНИ ФАКУЛТЕТ:

5.1. Веће је једногласно донело одлуку којом се даје сагласност на реферат о урађеној докторској дисертацији Слободана Старчевића, под називом: „Модел избора транспортних средстава војних јединица ангажованих у мултинационалним операцијама“.

5.2. Веће је једногласно донело одлуку којом се даје сагласност на реферат о урађеној докторској дисертацији Сузане Миладић-Тешић, под називом: „Оптимизација перформанси оптичких WDM мрежа агрегацијом саобраћаја и конверзијом таласних дужина“.
	Члановима Већа достављен је, поред комплетне документације коју је поднео Саобраћајни факултет, приговор на предметни реферат, упућен Већу научних области техничких наука од стране групе наставника. Приговор је достављен Универзитету 7. децембра 2020. год., међутим, иако приговор садржи један потпис, не може се видети ко су потписници истог. Веће је имало у виду чињеницу да се, сагласно важећим прописима Универзитета, приговори достављају факултету у току увида јавности, а да је Служба Саобраћајног факултета потврдила да у току увида јавности није било приговора на овај реферат, па самим тим ни одговора Комисије, која није могла да разматра примедбе, јер нису ни достављене Факултету на прописан начин и у прописаном року (реферат је био на увиду јавности 30 дана, почев од 30. октобра 2020.год.) Ово је потврдио и професор Горан Марковић, члан Већа са Саобраћајног факултета, који је члановима Већа доставио допис поводом предметног приговора. На основу наведеног, Веће је једногласно донело одлуку којом се даје сагласност на реферат о урађеној докторској дисертацији Сузане Миладић-Тешић.


ТЕХНОЛОШКО-МЕТАЛУРШКИ ФАКУЛТЕТ:

5.3. Веће је једногласно донело одлуку којом се даје сагласност на реферат о урађеној докторској дисертацији Мине Волић, под називом: „Нови хидрогел системи на бази алгината и протеина за контролисано отпуштање етарских уља“,

[bookmark: _GoBack]5.4. Веће је једногласно донело одлуку којом се даје сагласност на реферат о урађеној докторској дисертацији Јелене Вујанчевић, под називом: „Модификовање структуре и фотоактивности наноцеви титан(IV)- оксида допирањем и применом фотоосетљивих компонената“.











     СЕКРЕТАР ВЕЋА                                                         П Р Е Д С Е Д Н И К  В Е Ћ А                                                                                                                                                  
                        
Татјана Субашић-Николић                                                    проф. др Јован Филиповић 

